laion/Wikipedia-Exotic huggingface dataset:
ফ্রোজান ফানা

ফ্রোজান ফানা (জন্ম ১৯৬৯) ২০০৯ সালের আফগান রাষ্ট্রপতি নির্বাচনের একজন প্রার্থী ছিলেন। তিনি তার আগে কখনও রাজনৈতিক কর্মকাণ্ডের সাথে জড়িত ছিলেন না। তিনি একজন অর্থোপেডিক সার্জন ছিলেন এবং তার স্বামী আব্দুল রহমান ছিলেন আফগান বিমানমন্ত্রী। নির্বাচনী পোস্টারে নিজের ছবি ব্যবহারের জন্য তিনি ব্যাপকভাবে সমালোচিত হয়েছিলেন। ২০০৯ সালের রাষ্ট্রপতি নির্বাচনের আরেকজন প্রার্থী ছিলেন শাহলা আতা। তিনি ইতোমধ্যে আফগানিস্তানের পার্লামেন্ট লয়া জিরগার সদস্য ছিলেন। ২০০৪ সালে ১৮ জন রাষ্ট্রপতি প্রার্থীর মধ্যে মাসুদা জালাল ৬ষ্ঠ স্থান লাভের পর প্রেসিডেন্ট হামিদ কারজাই তাকে তার মন্ত্রীসভার নারী বিষয়ক প্রতিমন্ত্রী নিযুক্ত করেছিলেন। টরোন্টো স্টারের লেখা রোসি ডিম্যানোর মতে ফ্রোজেন ফানা নারী হওয়ার কারণে প্রচারণায় বিভিন্ন ধরনের সমস্যার সম্মুখীন হয়েছিলেন। ডিম্যানো ফানার উদ্বেগকে বর্ণনা করে বলেছিলেন, "কারজাইয়ের প্রশাসনের মধ্যে তার স্বামীকে হত্যা করা হয়েছিল, কারণ তার স্বামী রাষ্ট্রপতি পদের জন্য সম্ভাব্য প্রার্থী হিসাবে আর্বিভূত হয়েছিলেন"। ডিম্যানো ফানাকে উল্লেখ করে তার সমস্যাগুলোর উদ্ধৃত করেছেন যে ফানা অন্যন্যাও মহিলাদের কাছে রোল মডেল হয়ে উঠায় তাকে অনেক ধরনের হুমকির মুখোমুখি হতে হয়েছিল। নির্বাচনের প্রাথমিক ফলাফলে মোট ৮,১৫৯ টি ভোট পেয়ে তিনি বত্রিশ জনের মধ্যে অষ্টম হয়েছিলেন। "Contender Biographies - Pajhwok Exclusive Elections Website"। Pajhwokelections.af। ২০১৪-০৪-১৩ তারিখে মূল থেকে আর্কাইভ করা। সংগ্রহের তারিখ ২০১৪-০৪-১২।  Heidi Vogt (২০০৯-০৫-০৮)। "Shahla Atta, Frozan Fana: 2 Women Among Those Vying For Afghan Presidency"। Huffington Post। ২০০৯-০৯-০৯ তারিখে মূল থেকে আর্কাইভ করা।  "Woman president for Afghanistan?"। Press TV। ২০০৯-০৫-১৬। ২০০৯-০৬-১৬ তারিখে মূল থেকে আর্কাইভ করা।  "Two Female Candidates For Afghan Presidency"। Zelda Lily। ২০০৯-০৮-১০। ২০১১-১০-০৭ তারিখে মূল থেকে আর্কাইভ করা।  Zarghuna Kargar (২০০৯-০৮-১৩)। "Afghan women strive to be heard"। BBC News। সংগ্রহের তারিখ ২০০৯-০৮-৩০।  "A Woman's Place Is in the Council Chambers: Radio Programming Inspires Afghan Women to Run for Office"। Internews। ২০০৯-০৫-১৩। ২০০৯-০৫-১৯ তারিখে মূল থেকে আর্কাইভ করা।  Rosie Dimanno (২০০৯-০৮-১৫)। "Taking on Afghanistan's patriarchy: Two women seeking presidency subjected to smears and hostility in fight for reform"। Toronto Star। ২০০৯-০৮-১৬ তারিখে মূল থেকে আর্কাইভ করা।  "Candidates' Stories Reflect Afghanistan's Struggle"। National Public Radio। ২০০৯-০৭-৩০। ২০০৯-১০-০৯ তারিখে মূল থেকে আর্কাইভ করা। সংগ্রহের তারিখ ২০০৯-০৮-০২।  "2 women vie for Afghan presidency"। Associated Press। ২০০৯-০৮-০৫। [অকার্যকর সংযোগ] "Madam President in Afghanistan?"। Agence France Presse। ২০০৯-০৫-১৫। ২০১০-০৪-১৭ তারিখে মূল থেকে আর্কাইভ করা।  "Preliminary Result of Afghanistan Presidential Contest"। Sabawoon online। ২০০৯-০৮-২০। ২০০৯-০৮-০৩ তারিখে মূল থেকে আর্কাইভ করা।  www.frozan.org/
শাকিবা হাশেমি

শাকিবা মতিন হাশেমি হলেন একজন আফগানী রাজনীতিবিদ। ২০০৫ সালে তিনি আফগানিস্তানের বিধানসভার নিম্নকক্ষে কান্দাহার প্রদেশের প্রতিনিধিত্ব করে নির্বাচিত হয়েছিলেন। নেভি পোস্টগ্র্যাজুয়েট স্কুলে তৈরি কান্দাহার সম্পর্কিত একটি প্রতিবেদনে বলা হয়েছিল যে "শাকিবা হাশেমি পরিবেশ কমিটিতে বসেছেন; এই দায়িত্ব নেওয়ার আগে তিনি একটি বিদ্যালয়ের অধ্যক্ষ ছিলেন; তার বাবা কান্দাহার প্রাদেশিক পরিষদের সদস্য ছিলেন; এবং তিনি আফগানিস্তানের ন্যাশনাল ইউনাইটেড পার্টির সদস্য।" হাশেমি ২০১০ সালে ৬৪১টি ভোট নিয়ে পুনর্নির্বাচিত হয়েছিলেন। তিনি আহমেদ ওয়ালি কারজাইয়ের বিরুদ্ধে স্পষ্টবাদী ছিলেন এবং দাবি করেছিলেন যে সে তাকে হুমকি দিয়েছে। তিনি দুর্নীতির বিরুদ্ধেও বলেছিলেন, নির্বাচনের আগে তাকে ঘুষ দেওয়ার প্রস্তাব দেওয়া হয়েছিল এবং তিনি তা প্রত্যাখ্যান করেছিলেন। ২০১৬ সালে, হাশেমিকে আফগানিস্তানের নির্বাচন ও স্বচ্ছতা নজরদারি সংস্থা "নারী সংসদ সদস্যদের আরও উন্নত সংযোগ তৈরি করে স্থানীয় পর্যায়ে নারীর মর্যাদা বৃদ্ধি" নামে একটি কর্মসূচী বাস্তবায়নে তার অবদানের জন্য তাকে ধন্যবাদ জানিয়েছিল। "Profile: Kandahar Profile"। Navy Postgraduate School। জানুয়ারি ২০০৯। ২০১০-০১-৩১ তারিখে মূল (পিডিএফ) থেকে আর্কাইভ করা।  Rutting, Thomas (২৪ নভেম্বর ২০১০)। "2010 Elections (33): An almost final result"। Afghanistan Analysts Network। সংগ্রহের তারিখ ৬ জানুয়ারি ২০১৭।  Aikins, Matthieu; Hewad, Gran (২৫ অক্টোবর ২০১০)। "Losing legitimacy after Afghanistan's elections"। Foreign Policy। সংগ্রহের তারিখ ৬ জানুয়ারি ২০১৭।  Clark, Kate (৩০ জুন ২০১০)। "How to become a minister: bribe the parliament"। Afghanistan Analysts network। সংগ্রহের তারিখ ৬ জানুয়ারি ২০১৭।  Aikins, Matthieu (জানুয়ারি ২০১১)। "Disappearing Ink: Afghanistan's Sham Democracy"। Harper's Magazine।  "ETWA – Appreciates Ms. Shakiba Hashemi MP from Kandahar Province" (পিডিএফ)। ETWA। আগস্ট ২০১৬। সংগ্রহের তারিখ ৬ জানুয়ারি ২০১৭। [স্থায়ীভাবে অকার্যকর সংযোগ]
ফারিবা আহমাদি কাকর

ফারিবা আহমাদি কাকর ( ফার্সি: فریبا احمدی کاکر) হলেন একজন আফগান রাজনীতিবিদ। ২০০৫ সালে তিনি আফগানিস্তানের জাতীয় বিধানসভার নিম্নকক্ষের নির্বাচনে কান্দাহার প্রদেশের প্রতিনিধি হিসাবে নির্বাচিত হয়েছিলেন ফারিবা আহমাদি কাকর ১৯৬৫ সালে কান্দাহারে জন্মগ্রহণ করেছিলেন। নেভি পোস্টগ্রাজুয়েট স্কুলে তৈরি কান্দাহার সম্পর্কিত একটি প্রতিবেদনে বলা হয়েছিল যে "তিনি একজন "স্ব-শিক্ষিত শিক্ষিকা" এবং পাশতু নৃগোষ্ঠীর সদস্য। তিনি যোগাযোগ কমিটিতে বসছেন।" ২০১৩ এর আগস্টে আফগানিস্তানের গজনিতে তার বাচ্চাদের সাথে বেড়াতে যাওয়ার সময় তাকে তালেবানরা অপহরণ করেছিল এবং তাকে মুক্তির বিনিময়ে চার তালেবান বন্দীকে মুক্তি দেওয়ার দাবি জানিয়েছিল। ২০১৩ সালের ৮ই সেপ্টেম্বরে বন্দী অবস্থায় থাকা বেশ কয়েকজন তালেবান যোদ্ধার পরিবারের সদস্যদের মুক্তির বিনিময়ে তাকে মুক্তি দেওয়া হয়েছিল। "Profile: Kandahar Profile"। Navy Postgraduate School। জানুয়ারি ২০০৯। ২০১০-০১-৩১ তারিখে মূল (পিডিএফ) থেকে আর্কাইভ করা।  "Kakar, Mrs Fabiba Ahmadi"। www.afghan-bios.info। সংগ্রহের তারিখ ১৫ আগস্ট ২০১৩।  "Afghanistan: MP Fariba Ahmadi Kakar abducted in Ghazni"। BBC News। সংগ্রহের তারিখ ১৪ আগস্ট ২০১৩।  "Afghan MP Fariba Ahmadi Kakar freed by the Taliban"। BBC News। সংগ্রহের তারিখ ৯ সেপ্টেম্বর ২০১৩।
সাহিরা শরিফ

সাহিরা শরিফ (সায়রা শরীফ ) হলেন একজন আফগান রাজনীতিবিদ যিনি ২০০৫ সালে আফগানিস্তানের জাতীয় বিধানসভার নিম্নকক্ষের নির্বাচনে খোস্ত প্রদেশের প্রতিনিধি হিসাবে নির্বাচিত হয়েছিলেন। নেভি পোস্টগ্রাজুয়েট স্কুলে তৈরি কান্দাহার সম্পর্কিত একটি প্রতিবেদনে উল্লেখ করা হয়েছিল যে তিনি "সম্ভবত হেজব-ই-ইসলামির সাথে জড়িত ছিলেন"। তিনি পশতুন নৃগোষ্ঠীর একজন সদস্য। তিনি বিশ্ববিদ্যালয়ে পড়াশোনা করেছিলেন এবং স্নাতকোত্তর ডিগ্রিও অর্জন করেছেন। সংসদ সদস্য হয়ে তিনি শিক্ষা কমিটিতে বসেছিলেন। তিনি হেজব-ই-ইসলামির প্রাক্তন নেত্রী হলেও ২০০৫ সালে স্বতন্ত্র প্রার্থী হিসাবে নিজেকে উপস্থাপন করেছিলেন এবং মনে করা হয় যে তিনি হামিদ কারজাই প্রশাসনকে সমর্থন করেছিলেন। তিনি নিজেকে একজন নারী অধিকার কর্মী হিসাবে বর্ণনা করে থাকেন। ২০০৯ সালের রাষ্ট্রপতি নির্বাচনের সময় তিনি আশরাফ গনিকে সমর্থন করেছিলেন। ২০১০ সালে আফগান সংসদীয় নির্বাচনের ক্ষেত্রে তিনি খোস্ত প্রদেশ থেকে স্বতন্ত্র প্রার্থী হিসেবে প্রতিদ্বন্দিতা করেছিলেন। "Profile: Khost Profile"। Navy Postgraduate School। জানুয়ারি ২০০৯। ২০১০-০৬-১৪ তারিখে মূল থেকে আর্কাইভ করা।  "RRT RESEARCH RESPONSE Keywords: Afghanistan – Hezb-e-Islami – Khost Province – Harassment"। Refugee Review Tribunal Australia। ২৯ নভেম্বর ২০০৫। ৪ মার্চ ২০১১ তারিখে মূল থেকে আর্কাইভ করা। সংগ্রহের তারিখ ২০১০-০৯-২১।  Constable, Pamela (আগস্ট ৩১, ২০০৯)। "Many Women Stayed Away From the Polls In Afghanistan"। The Washington Post। সংগ্রহের তারিখ ২০১০-০৯-২১।  "Electioneering heats up 10 days before elections"। Pajhwok Afghan News। 10/08/2009। 2011-10-08 তারিখে মূল থেকে আর্কাইভ করা। সংগ্রহের তারিখ 2010-09-21।  এখানে তারিখের মান পরীক্ষা করুন: |তারিখ= (সাহায্য) "Khost Province Final List of Candidates for 2010 Wolesi Jirga Elections" (পিডিএফ)। Independent Election Commission। ২০১০-০৯-২৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-০৯-২১।
উত্তরবঙ্গ এক্সপ্রেস

১৩১৪৭/৪৮ শিয়ালদহ-বামনহাট উত্তরবঙ্গ এক্সপ্রেসটি ভারতীয় রেলের পূর্ব রেল অঞ্চলের অন্তর্গত একটি এক্সপ্রেস ট্রেন, যা ভারতের শিয়ালদহ ও বামনহাটের মধ্যে চলাচল করে। এটি পশ্চিমবঙ্গ রাজ্যে শিয়ালদা থেকে বামনহাট পর্যন্ত ১৩১৪৭ নং ট্রেন এবং বিপরীত অভিমুখে ১৩১৪৮ নং ট্রেন হিসাবে পরিচালনা করা হয়। ১৩১৪৭/৪৮ শিয়ালদহ–বামনহাট উত্তরবঙ্গ এক্সপ্রেসে বর্তমানে ১ টি এসি ২ টিয়ার, ১ টি এসি ৩ টিয়ার, ৯ টি স্লিপার ক্লাস, ৪ টি সাধারণ অনারক্ষিত এবং ২ টি এসএলআর (সিটিং কাম লাগেজ রেক) কোচ রয়েছে। এটিতে কোন প্যান্ট্রি গাড়ি নেই। ভারতের বেশিরভাগ ট্রেন পরিষেবাদির রীতি অনুসারে, চাহিদার উপর নির্ভর করে ভারতীয় রেলের বিবেচনার ভিত্তিতে কোচের বিন্যাস সংশোধন করা যেতে পারে। ১৩১৪৭/৪৮ শিয়ালদহ–বামনহাট উত্তরবঙ্গ এক্সপ্রেসের গুরুত্বপূর্ণ বিরতিস্থলসমূহ: শিয়ালদহ জংশন বর্ধমান জংশন শান্তিনিকেতন সাঁইথিয়া জংশন মালদা টাউন নিউ জলপাইগুড়ি জংশন নিউ কোচবিহার জংশন বামনহাট ১৩১৪৭ শিয়ালদহ-বামনহাট উত্তরবঙ্গ এক্সপ্রেস শিয়ালদহ থেকে প্রতিদিন ভারতীয় সময় ১৯:৩০ ঘটিকায় ছেড়ে পরের দিন বেলা ১১:৩০ ঘটিকায় বামনহাটে পৌঁছায়। ১৩১৪৮ বামনহাট–শিয়ালদহ উত্তরবঙ্গ এক্সপ্রেস প্রতিদিন বেলা ভারতীয় সময় ১১ টা ১৫ মিনিটে বামানহাট থেকে ছেড়ে যায় এবং পরের দিন সোয়া পাঁচটায় শিয়ালদায় পৌঁছায় যায়। "UTTAR BANGA EXPRESS Fare in Sleeper/SL Class from New Cooch Behar/NCB to Kolkata Sealdah/SDAH"। railenquiry.in। সংগ্রহের তারিখ ২০১৪-০৫-৩০।  "Arriving at New Jalpaiguri : Sealdah New Cooch Behar Uttarbanga Express – YouTube"। youtube.com। সংগ্রহের তারিখ ২০১৪-০৫-৩০।  "Uttarbanga Express had crossed speed limit: Officials – Hindustan Times"। hindustantimes.com। ২০১৪-০৫-১৭ তারিখে মূল থেকে আর্কাইভ করা। সংগ্রহের তারিখ ২০১৪-০৫-৩০।  "Uttarbanga driver violated red signal: Signal in-charge – The Hindu"। thehindu.com। সংগ্রহের তারিখ ২০১৪-০৫-৩০।  "Journey begins by Uttar Banga Express. WDM3A – India Travel Forum | IndiaMike.com"। indiamike.com। সংগ্রহের তারিখ ২০১৪-০৫-৩০।  "COOCHBEHAR | Abandoned infant found in Sealdah–New Cooch Behar Uttarbanga Express toilet | The Echo of India"। echoofindia.com। ২০১৪-০৫-১৭ তারিখে মূল থেকে আর্কাইভ করা। সংগ্রহের তারিখ ২০১৪-০৫-৩০।
নাদওয়াতুল মুসান্নিফীন

নাদওয়াতুল মুসান্নিফীন (ইংরেজি: Council of Writers) হল দিল্লির শিক্ষাভিত্তিক গবেষণা প্রতিষ্ঠান এবং প্রকাশনা সংস্থা। ১৯৩৮ সালে আতিকুর রহমান উসমানি, হামিদ আল-আনসারী গাজী, হিফজুর রহমান সিওহারভি এবং সাইদ আহমদ আকবরাবাদী সহ অন্যান্য পণ্ডিতগণ এই প্রতিষ্ঠানটি প্রতিষ্ঠা করেছিলেন। এটি ১৯৩৮ সালে আতিকুর রহমান উসমানি, হামিদ আল-আনসারী গাজী, হিফজুর রহমান সিওহারভি এবং সাইদ আহমদ আকবরাবাদী প্রতিষ্ঠা করেছিলেন। মূলত এটি করোল বাগে প্রতিষ্ঠিত হয়েছিল। ১৯৪৭ সালের দাঙ্গার সময়ে এই প্রতিষ্ঠানটি ক্ষতির সম্মুখীন হয়েছিল। আতিকুর রহমান উসমানি কর্তৃক ভারত বিভাজনের পর এটি নিকটবর্তী দিল্লি জামে মসজিদে স্থানান্তরিত হয়। প্রতিষ্ঠানটি ধর্ম, ইতিহাস, সংস্কৃতি এবং ধর্মতত্ত্ব সম্পর্কিত বিভিন্ন বিষয় নিয়ে বই প্রকাশ করে। প্রতিষ্ঠানটি বুরহান নামে একটি সাময়িকী প্রকাশ করেছিল যা শিবলী একাডেমির আল-মা'আরিফের পরে সেরা ইসলামি পত্রিকা হিসাবে বিবেচিত হয়। মুহাম্মদ তাকি আমিনী জয়নুল আবেদীন সাজ্জাদ মিরাঠী নাদওয়াতুল মুসান্নিফীন আবু বকরের সরকারি চিঠি, উমর ফারুকের সরকারি চিঠি, উসমান গনির সরকারি চিঠি, খিলাফতের গভীর অর্থনৈতিক বিশ্লেষণ, আরবি সাহিত্যে প্রাচীন ভারত, ভারতীয় ইতিহাসে নতুন আলো - একটি আরবি পাণ্ডুলিপি থেকে দিল্লি বিশ্ববিদ্যালয়ের আরবি বিভাগের প্রাক্তন প্রধান অধ্যাপক খুরশিদ আহমদ ফারিকের সংকলিত প্রথম শতাব্দী এবং রিদার ইতিহাসের একজন রাষ্ট্রনায়ক ইত্যাদি ২৫০টিরও বেশি বই প্রকাশ করে। জামিয়া মিলিয়া ইসলামিয়ায় আব্দুল ওয়ারিস খান ইসলামি উলূম মেঁ নাদওয়াতুল মুসান্নিফীন কি খিদমত: এক মুতালা, (অনুবাদ: The contribution of Nadwatul Musannifeen in Islamic studies: A study; ইসলামি শিক্ষায় নাদওয়াতুল মুসান্নিফীনের অবদান: একটি গবেষণা) নামে একটি ডক্টরার থিসিস লিখেছিলেন। Nayab Hasan Qasmi। Darul Uloom Deoband Ka Sahafati ManzarNama। Idara Tehqeeq-e-Islami, Deoband। পৃষ্ঠা 176, 198।  Meerthi, Zayn al-Abidin Sajjad। "Mufti Saheb Ki Zindagi Ke Chand Goshey"। Mufakkir-e-Millat Number, Burhan (Urdu ভাষায়) (November 1987 সংস্করণ)। Nadwatul Musannifeen। পৃষ্ঠা 46। উদ্ধৃতি শৈলী রক্ষণাবেক্ষণ: অচেনা ভাষা (link) Paul Jackson (১৯৮৮)। The Muslims of India: Beliefs and Practices। Islamic Studies Association। পৃষ্ঠা 247। সংগ্রহের তারিখ ৩ জানুয়ারি ২০২১।  Sajjad Zaheer (২০০৬)। The Light, A History of the Movement for Progressive Literature in the Indo-Pakistan Subcontinent: a Translation of Roshnai। Oxford University Press। পৃষ্ঠা 233।  "Educationists mourn the death of Prof Fariq"। The Milli Gazette। সংগ্রহের তারিখ ৫ জানুয়ারি ২০২১।  Basit, Abdul। "Nadwatul Musannefaen Aur Uski Ilmi Khidmat"। আলিগড় মুসলিম বিশ্ববিদ্যালয়।  Abdul Waris Khan। "Preface By Shees Ismail Azmi"। Islāmi Uloom mai Nadwatul Musannifeen ki Khidmāt: Ek mutāla। Islamic Book Foundation। পৃষ্ঠা 7। সংগ্রহের তারিখ ৫ জানুয়ারি ২০২১।
জুল

জুল (প্রতীক: J) হলো কাজ এবং শক্তির এস. আই. একক। ১ নিউটন বল প্রয়োগ করলে বলের প্রয়োগবিন্দু বল অভিমুখে ১ মিটার সরলে যে পরিমাণ কাজ সম্পাদিত হয়, সম্পাদিত কাজের সেই পরিমাণকে ১ জুল বলা হয়। ইংরেজ পদার্থবিদ জেমস প্রেসকট জুল (১৮১৮-১৮৮৯)-এর নামানুসারে শক্তি বা কাজের এককের নামকরণ করা হয়েছে। কাজ বা শক্তির একক জুলকে J দ্বারা সূচিত করা হয়। গাণিতিক সূত্রাণুসারে 1   J = 1   k g ⋅ m 2 s 2 {\displaystyle {\rm {1\ J=1\ {\frac {kg\cdot m^{2}}{s^{2}}}}}} 1 জুল = 10 7 {\displaystyle \,10^{7}} আর্গ = 0.2388 ক্যালরি। 1 জুল =3.6×10^6 ওয়াট বলবিদ্যায় বলের ধারণার (কিছু দিক) সাথে টর্কের ধারণার (কিছু কোণ) কিছু মিল রয়েছে। ১ জুল সমান (প্রায়, অন্যথায় উল্লেখিত) ১×১০৭ erg (সমান) ৬.২৪১৫০৯৭৪×১০১৮ eV ০.২৩৯০ cal (গ্রাম ক্যালরি) ২.৩৯০×১০−৪ kcal (খাদ্য ক্যালরি) ৯.৪৭৮২×১০−৪ ব্রিতাএ ০.৭৩৭৬ ft⋅lb (ফুট-পাউন্ড) ২৩.৭ ft·pdl (ফুট-পাউন্ডাল) ২.৭৭৭৮×১০−৭ kW⋅h (কিলোওয়াট-ঘণ্টা) ২.৭৭৭৮×১০−৪ W⋅h (ওয়াট-ঘণ্টা) ৯.৮৬৯২×১০−৩ l·atm (litre-atmosphere) ১১.১২৬৫×১০−১৫ g (by way of mass-energy equivalence) ১×১০−৪৪ foe (সমান) American Heritage Dictionary of the English Language, Online Edition (2009). Houghton Mifflin Co., hosted by Yahoo! Education. The American Heritage Dictionary, Second College Edition (1985). Boston: Houghton Mifflin Co., p. 691. McGraw-Hill Dictionary of Physics, Fifth Edition (1997). McGraw-Hill, Inc., p. 224.
সিমা সমর

সিমা সমর ( ফার্সি: سیما سمر ; জন্ম ৩ ফেব্রুয়ারি, ১৯৫৭) হলেন একজন আফগান নারী ও মানবাধিকার আইনজীবী, সক্রিয়কর্মী এবং জাতীয় ও আন্তর্জাতিক বিভিন্ন ফোরামের সমাজকর্মী। তিনি ২০০১ থেকে ২০০৩ সালের ডিসেম্বর পর্যন্ত আফগানিস্তানের নারী বিষয়ক মন্ত্রীর দায়িত্ব পালন করেছিলেন। তিনি বর্তমানে আফগান স্বাধীনতা মানবাধিকার কমিশনের (এআইএইচআরসি) সভাপতির দায়িত্ব পালন করছেন এবং ২০০৫ থেকে ২০০৯ সাল পর্যন্ত সুদানের মানবাধিকার পরিস্থিতি সম্পর্কে জাতিসংঘের বিশেষ প্রতিবেদক ছিলেন। ২০১১ সালে তিনি নতুন প্রতিষ্ঠিত সত্য ও ন্যায়বিচার পার্টির অংশ ছিলেন। ২০১২ সালে, "বিশ্বের সবচেয়ে জটিল ও বিপজ্জনক অঞ্চলে, মানবাধিকার, বিশেষত নারীর অধিকার প্রতিষ্ঠায় তাঁর দীর্ঘকালীন এবং সাহসী আত্মোৎসর্গের জন্য" তিনি রাইট লাইভলিহুড পুরস্কার পেয়েছিলেন। মানবাধিকার এবং গণতন্ত্র সম্পর্কে কাজের জন্য তিনি অসংখ্য আন্তর্জাতিক পুরস্কার পেয়েছেন, তার মধ্যে উল্লেখযোগ্য হল- ১৯৯৪ সম্প্রদায়গত নেতৃত্বের জন্য রামোন ম্যাগসেসে পুরস্কার; ১৯৯৫ সুইজারল্যান্ডের বিশ্ব অর্থনৈতিক ফোরাম থেকে আগামীর বিশ্ব নেতা; জন হামফ্রে স্বাধীনতা, অধিকার ও গণতন্ত্র পুরস্কার, , কানাডা ২০০১; সেরা সমাজকর্মী পুরস্কার, মেলো ট্রাস্ট ফাউন্ডেশন, কোয়েটা, পাকিস্তান মার্চ ২০০১; আন্তর্জাতিক মানবাধিকার পুরস্কার, আন্তর্জাতিক মানবাধিকার আইন সমিতি, ওয়াশিংটন, ডিসি এপ্রিল ২০০২; এশিয়া গণতন্ত্র ও মানবাধিকার পুরস্কার, ডিসেম্বর ২০০৮ অর্ডার অফ কানাডার সম্মানসূচক অফিসার, ২০০৯ রাইট লাইভলিহুড পুরস্কার, ২০১২ ২০১২ সালের নভেম্বর মাসে সামাজিক ন্যায়বিচারের জন্য মাদার তেরেসা পুরস্কার ২০১৩ সালের মে মাসে সালেম স্টেট বিশ্ববিদ্যালয় থেকে সম্মানসুচক ডক্টরেট Honors listed in citation for the 2003 Perdita Huston Human Rights Award ওয়েব্যাক মেশিনে আর্কাইভকৃত ২০০৬-০৯-০১ তারিখে accessed at Oct 20, 2006 "Allard Prize Recipient and Honourable Mentions"। Allard Prize for International Integrity। Peter A. Allard School of Law। ৩০ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৫।  "John Humphrey Freedom Award 2009"। Rights & Democracy। ২০১০। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১১ মে ২০১১।  "The Asia Democracy and Human Rights Award"। Tfd.org.tw। সংগ্রহের তারিখ ২০১২-০৫-০৮।  "Governor General announces 60 new appointments to the Order of Canada"। জুলাই ১, ২০০৯। জুলাই ৫, ২০০৯ তারিখে মূল থেকে আর্কাইভ করা।  "Alternative Nobel Prize to Hazara Human Rights Activist Sima (...) - Kabul Press کابل پرس"। সংগ্রহের তারিখ ৩০ ডিসেম্বর ২০১৬।  "Mother Teresa Awards 2012"। Mother Teresa Awards: A Harmony Foundation Initiatives। ১৫ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৪।
এতিয়েন-লুই মাল্যুস

এতিয়েন-লুই মাল্যুস (ফরাসি: Étienne-Louis Malus, ২৩শে জুলাই, ১৭৭৫ – ২৩শে ফেব্রুয়ারি, ১৮১২) একজন ফরাসি সামরিক কর্মকর্তা, প্রকৌশলী, পদার্থবিজ্ঞানী ও গণিতবিদ ছিলেন। মাল্যুস ফ্রান্সের রাজধানী প্যারিসে জন্মগ্রহণ করেন। তিনি ১৭৯৮ থেকে ১৮০১ পর্যন্ত সামরিক অধিনায়ক নাপোলেওঁ-র নেতৃত্বে মিশর অভিযানে অংশ নেন। তিনি আঁস্তিত্যু দেজিপ্ত নামক গবেষণা প্রতিষ্ঠানের গণিত বিভাগের সদস্য ছিলেন। ১৮১০ সালে তিনি ফ্রান্সের আকাদেমি দে সিয়ঁস (বিজ্ঞান অ্যাকাডেমি)-এর সদস্যপদ লাভ করেন। ঐ বছর লন্ডনের রাজকীয় সমিতি তাঁকে রামফোর্ড পদকে ভূষিত করে। মাল্যুসের গাণিতিক কর্মকাণ্ডের প্রায় পুরোটাই আলোর গবেষণার সাথে সম্পর্কিত। তিনি রশ্মিব্যবস্থা নামক জ্যামিতিক ব্যবস্থা অধ্যয়ন করেন, যা ইউলিউস প্ল্যুকারের রেখা জ্যামিতির সাথে ঘনিষ্ঠভাবে সম্পর্কিত ছিল। তিনি ক্রিস্টিয়ান হয়গেন্সের আলোক সম্পর্কিত তত্ত্বগুলি যাচাই করার জন্য পরীক্ষা সম্পাদন করেন এবং তত্ত্বটিকে পুনরায় বিশ্লেষণী রূপে রচনা করেন। ১৮০৯ সালে তিনি প্রতিফলনের মাধ্যমে আলোকের মেরুকরণ সংক্রান্ত আবিষ্কারটি প্রকাশ করেন এবং ১৮১০ সালে স্ফটিক বা কেলাসে আলোর দ্বৈত প্রতিসরণ সংক্রান্ত তত্ত্বটি প্রদান করেন। মাল্যুস তাঁর আবিষ্কৃত প্রতিফলনের মেরুকরণ কোণটির সাথে প্রতিফলনকারী পদার্থের প্রতিসরাংকের মধ্যকার সম্পর্ক শনাক্ত করতে চেষ্টা করেছিলেন। যদিও তিনি পানি বা জলের জন্য এই সম্পর্কটি সঠিকভাবে নির্ণয় করতে সক্ষম হয়েছিলেন, কিন্তু কাচের জন্য তা করতে সক্ষম হননি। এর কারণ তাঁর সময়ে কাচের মান তেমন উন্নত ছিল না; বেশির ভাগ কাচের পৃষ্ঠতলের প্রতিসরাংক এবং কাচের অভ্যন্তরভাগের প্রতিসরাংকের মধ্যে ভিন্নতা ছিল। শেষ পর্যন্ত ১৮১৫ সালে এসে স্যার ডেভিড ব্রিউস্টার উচ্চমানের কাচ নিয়ে পরীক্ষা চালানোর সুযোগ পান এবং উপর্যুক্ত সম্পর্কটিকে সঠিকভাবে সূত্রায়ন করেন, যার নাম দেওয়া হয়েছে ব্রিউস্টারের সূত্র। এই সূত্রটিকে পরবর্তী আরেকজন ফরাসি পদার্থবিজ্ঞানী ওগ্যুস্তাঁ-জঁ ফ্রেনেল তাঁর ফ্রেনেল সমীকরণগুলির একটি বিশেষ ক্ষেত্র হিসেবে তাত্ত্বিকভাবে ব্যাখ্যা করেন। মাল্যুস সম্ভবত সবচেয়ে বেশি স্মরণীয় মাল্যুসের সূত্রের কারণে। কোনও মেরুকারককে যখন কোনও আপতিত রশ্মিপটির পথে স্থাপন করা হয়, তখন যে তীব্রতা লব্ধ হয়, সেটিকে এই সূত্রটির মাধ্যমে নির্ণয় করা যায়। ফ্রান্সের প্যারিসের আইফেল টাওয়ার বুরূজের উপরে যে ৭২ জন বিখ্যাত ফরাসি ব্যক্তির নাম খোদাই করা আছে, মাল্যুসের নামও তাদের মধ্যে একটি।
ফার্খুন্দা জাহরা নাদেরি

ফার্খুন্দা জাহরা নাদেরি (দারি: فرخنده زهرا نادری‎) হলেন একজন আফগান রাজনীতিবিদ। তিনি রাষ্ট্রপতি আশরাফ গনির জাতিসংঘ বিষয়ক জ্যেষ্ঠ উপদেষ্টা। ২০১৬ সালে রাষ্ট্রপতির সমন জারির মাধ্যমে তাকে এই পদে নিয়োগ দেওয়া হয়েছিল। তিনি এর আগে ২০১০ সালের আফগান সংসদীয় নির্বাচনের নির্বাচিত হয়েছিলেন ও ২০১০ থেকে ২০১৫ সাল পর্যন্ত আফগানিস্তান জাতীয় পরিষদের সদস্য হিসাবে দায়িত্ব পালন করেছিলেন। তিনিই একমাত্র নারী প্রতিনিধি যিনি ২০১০ ও ২০১২ সালে প্যারিসে টানা তিনটি শ্যান্টিলি সম্মেলনে অংশ নিয়েছিলেন। ২০১২ সালের জুলাইতে, নাদেরিকে এন-শান্তি (জাতিসংঘ উন্নয়ন প্রোগ্রাম) পুরস্কার প্রদান করা হয়। নাদেরি ১৯৮১ সালের এপ্রিলে জন্মগ্রহণ করেছিলেন। তিনি আফগান বাগলান ইসমাইলির নেতা সৈয়দ মনসুর নাদেরির মেয়ে। তিনি বাগলান ও কাবুল প্রদেশের প্রাথমিক ও মাধ্যমিক বিদ্যালয়ে পড়াশোনা করেন এবং ২০০১ সালে লন্ডনের হ্যারো কলেজ থেকে স্নাতকোত্তর শেষ করেন। তিনি তাশখন্দের ওয়েস্টমিনস্টার আন্তর্জাতিক বিশ্ববিদ্যালয়ে আইন বিষয়ে পড়াশোনা করেন এবং ২০০৭ সালে একই বিশ্ববিদ্যালয় থেকে বিএ ডিগ্রি অর্জন করেন। "About Farkhunda Zahra Naderi in 2010 Election"। ৮ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২১।  "Paris Peace Chantilly Conference"। ২০১৪-১১-০৮ তারিখে মূল থেকে আর্কাইভ করা। সংগ্রহের তারিখ ২০১৪-০৭-০২।  "Paris Conf-Chantilly"। ৩ মার্চ ২০২১ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২১।  "Her Date of Birth"। ৩ মার্চ ২০২১ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২১।  "Family Background"।  "Education-School"। ৩ মার্চ ২০২১ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২১।  "Education-University"। ৩ মার্চ ২০২১ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২১।  দাপ্তরিক ওয়েবসাইট
ফাবিওলা জানত্তি

ফাবিওলা জানত্তি (ইতালীয়: Fabiola Gianotti, আ-ধ্ব-ব: [faˈbiːola dʒaˈnɔtti]}; জন্ম ২৯শে অক্টোবর, ১৯৬০) একজন ইতালীয় পরীক্ষাধর্মী কণা পদার্থবিজ্ঞানী এবং প্রথম নারী যিনি সুইজারল্যান্ডের জেনেভা শহরের কাছে অবস্থিত সের্ন নিউক্লীয় গবেষণার জন্য ইউরোপীয় সংস্থার (সের্ন) মহাপরিচালক পদে নিয়োগ পান। তিনি ২০১৬ সালের ১লা জানুয়ারি পাঁচ বছরের জন্য এই পদে নিয়োগ পান এবং ২০২১ সালে সের্নের নির্বাহী পরিষদ এক অভূতপূর্ব ঐতিহাসিক সিদ্ধান্তে তাঁকে আরও পাঁচ বছরের জন্য ও ২০২৫ সাল পর্যন্ত এই পদে পুনর্নির্বাচিত করে। জানত্তি মিলান বিশ্ববিদ্যালয় থেকে অতিপারমাণবিক পদার্থবিজ্ঞানে ডক্টরেট উপাধি অর্জন করেন। তিনি ১৯৮৭ সাল থেকে সের্নের অনেকগুলি কণা পদার্থবৈজ্ঞানিক পরীক্ষার উপরে কাজ করেছেন। সের্ন বিশ্বের বৃহত্তম কণা পদার্থবিজ্ঞান গবেষণাগারটি পরিচালনা করে। তিনি ২০০৩ সাল থেকে অ্যাাটলাস পরীক্ষাটির উপরে কাজ করেন। ২০০৯ সালে তাঁকে প্রকল্পটির শীর্ষ পদ প্রদান করা হয়। ফলে তিনি প্রকল্পটির সাথে সংশ্লিষ্ট ৩৮টি দেশের ৩০০০ পদার্থবিজ্ঞানীকে নেতৃত্বদানের পাশাপাশি দলটির সামগ্রিক বৈজ্ঞানিক কৌশল নির্ধারণ ও বিশাল এই কণা চিহ্নিতকারকের প্রতিদিনকার কাজকর্মের উপরে নজরদারি করার গুরুদায়িত্ব লাভ করেন। তাঁর নেতৃত্বে দলটি ২০১২ সালে হিগস বোসন কণাটি আবিষ্কার করে। এই কণাটির অস্তিত্ব আবিষ্কারের ফলে ১৯৬০ সালে ব্রিটিশ পদার্থবিজ্ঞানী পিটার হিগস কর্তৃক ভবিষ্যৎব্যক্ত হিগস ক্ষেত্রটির অস্তিত্ব নিশ্চিত হয়, যে ক্ষেত্রটি সমস্ত অতিপারমাণবিক কণার ভরের জন্য দায়ী। এটি ছিল পদার্থবিজ্ঞানের ইতিহাসের এক যুগান্তকারী মুহূর্ত। "ATLAS - "The physics dream", Fabiola Gianotti, Oct 2008 (UMich Web Lecture Archive Project)"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০০৯-০৩-০৫।  "Fabiola Gianotti"। www.nasonline.org।  http://www.jinr.ru/posts/pontecorvo-prize-for-2019/ "Fabiola Gianotti signs her contract as CERN's new Director-General"। CERN Bulletin। সংগ্রহের তারিখ ২৮ আগস্ট ২০১৫।  Castelvecchi, Davide (২০১৪)। "Higgs hunter will be CERN's first female director: Italian physicist Fabiola Gianotti will take the reins at the European physics powerhouse in 2016."। Nature। এসটুসিআইডি 124442791। ডিওআই:10.1038/nature.2014.16287।  "CERN Council appoints Fabiola Gianotti for second term of office as CERN Director General"। CERN। নভেম্বর ৬, ২০১৯। সংগ্রহের তারিখ মার্চ ১৬, ২০২০।  উইকিমিডিয়া কমন্সে ফাবিওলা জানত্তি সংক্রান্ত মিডিয়া রয়েছে। টেমপ্লেট:FRS 2018